

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinsko vijeće**

KLASA: 120-01/20-01/04

URBROJ: 2198/09-1-20-1

Starigrad Paklenica, 28. travnja 2020. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01,60/01, 129/05, 109/07, 125/08, 36/09, 150/11, 144/12, 144/12, 19/13, 137/15, 123/17 i 98/19) i članka 30. Statuta Općine Starigrad („Službeni glasnik Zadarske županije br. 3/18, 8/18 i 3/20), Općinsko vijeće Općine Starigrad, na 19. sjednici održanoj 28. travnja 2020. godine donijelo je

**ODLUKU**

**o smanjenju plaća u ustanovi i trgovačkom društvu kojih je osnivač Općina Starigrad**

**Članak 1.**

Ovom Odlukom se utvrđuje smanjenje osnovice za obračun plaće ravnateljici i zaposlenicima u Dječjem vrtiću Osmjeh te smanjenje plaće upravi i zaposlenicima u trgovačkom društvu Argyruntum d.o.o. za 10 % kao mjeru štednje u svrhu smanjenja proračunske potrošnje uslijed pandemije koronavirusa (COVID – 19).

**Članak 2.**

Smanjenje plaće iz članka 1. ove Odluke primjenjuje se za razdoblje od 01. travnja do 30. lipnja 2020. godine.

**Članak 3.**

Ova Odluka stupa na snagu prvog dana od dana objave u „Službenom glasniku Zadarske županije“.

Predsjednik

 Marko Marasović, dipl. ing. građ.